Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 914

1. A képzési cél Olyan szakemberek képzése, akik korszerű történeti és levéltártani ismeretekkel rendelkeznek — az elsődleges történelmi forrásul szolgáló, illetve a közfeladatok folyamatos ellátása és az állampolgári érdekek érvényesítése szempontjából nélkülözhetetlen — maradandó értékű iratanyag gyűjtésével, megőrzésével, feldolgozásával és hozzáférhetővé tételével kapcsolatos feladatok ellátásához. Képesek e szakterület sokoldalú elméleti és gyakorlati művelésére, a levéltárakban és tudományos intézményekben történő alkotó alkalmazására. A szak — első alapképzésben — csak az egyetemi szintű történelem vagy az egyetemi szintű latin nyelv és irodalom szakon elvégzett két félévi tanulmányok után vehető fel, és a továbbiakban az adott szakkal társítva végezhető. A szak második vagy további alapképzésben egyetemi szintű történelem vagy egyetemi szintű latin nyelv és irodalom szakos oklevél birtokában végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes